**Անտոն Իգորևիչ Կոբյալկո** (ռուս.՝ Антон Игоревич Кобялко, մայիսի 14, 1986(1986-05-14), Բառնաուլ, ՌԽՖՍՀ, ԽՍՀՄ), ռուս ֆուտբոլիստ, «Արարատ-Արմենիա» ակումբի հարձակվող։ Ռուսաստանի սպորտի վարպետ (2016)։

Կենսագրություն
--------------

Ծնվել է Ալթայի երկրամասի Բարնաուլ քաղաքում։ Ֆուտբոլով զբաղվել սկսել է երկրորդ դասարանում սովորելու ընթացքում։ Առաջին մարզիչը եղել է Ա. Լետունովը։ 15 տարեկանում արդեն խաղացել է Բարնաուլի «Պոլիմեր» ակումբում սիրողական մակարդակում։ Դպրոցն ավարտելուց հետո պայմանագիր է կնքել Բարնաուլի «Դինամո» ակումբի հետ, որտեղ հանդես է եկել ակումբի երկրորդ կազմի խաղերում։

Կոբյալկոն «Վոլգար» ակումբի դեմ խաղում, 12 մարտի, 2013 թվական
2004 թվականին հրավիրվել է Նովոկուզնեցկի «Մետալուրգ-Կուզբաս» ակումբում մասնակցելու դիտումների, ինչից հետո պայմանագիր կնքելու առաջարկ է ստացել։ 2004 թվականին «Մետալուրգի» կազմում խաղացել է առաջին դիվիզիոնում՝ հիմնականում դուրս գալով փոխարինման։ Հետագայում դարձել է ակումբի հիմնական հարձակվող։ 2005 թվականի մրցաշրջանի արդյունքում «Մետալուրգ-Կուզբաս» ակումբն անցել է երկրորդ դիվիզիոն, բայց հաջորդ տարի, «Արևելք» տարածաշրջանում զբաղեցնելով 2-րդ տեղը, վերադարձել է առաջին դիվիզիոն՝ դրա զուահեռ հասնելով Ռուսաստանի գավաթի խաղարկության 1/16 եզրափակիչ, որտեղ Կոբյալկոն մասնակցել է Մոսկվայի «Լոկոմոտիվ» ակումբի դեմ երկու խաղերին։ 2007 թվականի մրցաշրջանում առաջին դիվիզոնում խփել է 18 գոլ։ 2004-2007 թվականներին Նովոկուզնեցկի ակումբի մասնակցել է Ռուսաստանի առաջնության 88 խաղի և խփել 28 գոլ։

2007 թվականի մրցաշրջանից հետո ավարտվել է «Մետալուրգ» ակումբի հետ կնքված պայմանագրի ժամկետը։ Նրան արդեն վաղուց ցանկանում էր իր թիմի կազմում տեսնել ԿԱՄԱԶ ակումբի գլխավոր մարզիչ Յուրի Գազզաևը, և Կոբյալկոն հաջորդ մրցաշրջանն սկսել է Նաբերեժնիե Չելնիի ԿԱՄԱԶ ակումբի կազմ։ ԿԱՄԱԶ ակումբում նա դարձել է թիմի կարևորագույն խաղացողներից մեկը՝ առաջին մրցաշրջանում խփելով 12 գոլ։ 2010 թվականին դարձել է մրցաշրջանում թիմի լավագույն գոլի հեղինակ։ 2011 թվականին անցկացրել իր 100-րդ խաղը ԿԱՄԱԶ ակումբի կազմում՝ Վլադիմիրի «Տորպեդո» ակումբի դեմ խաղում խփելով գոլ և վաստակելով 11-մետրանոց։ Ակումբի կազմում անցկացրած 4,5 տարվա ընթացքում նա մասնակցել է 146 խաղի և խփել 32 գոլ։ 
ԿԱՄԱԶ ակումբի՝ ՖԱԼ-ից հեռացվելուց հետո Կոբյալկոն տեղափոխվել է «Ուրալ» ակումբ։ 2012/13 մրցաշրջանում թիմի կազմում անցկացրել է 22 խաղ, որոնցում խփել է 6 գնդակ, իսկ թիմի մրցաշրջանի արդյունքում զբաղեցրել է առաջին տեղը և անցել Պրեմիեր լիգա։

Կոբալյակոն տեղափոխվել է Օրենբուրգի «Գազովիկ» ակումբ, որի կազմում անցկացրած առաջին մրցաշրջանում մասնակցել է 22 հանդիպման և խփել 7 գոլ, երկրորդ մրցաշրջանում դարձել 6 գոլի հեղինակ 24 հանդիպման ընթացքում, իսկ 2015/16 մրցաշրջանում, որի արդյունքում «Գազովիկ» ակումբն զբաղեցրել է առաջին տեղը ՖԱԼ առաջնությունում և անցել Պրեմիեր լիգա, Կոբյալկոն 23 խաղում խփել է 1 գոլ։

Հաջորդ մրցաշրջանի սկզբին տեղափոխվել է ՖԱԼ-ի «ԲՄԱ-Խաբարովսկ» ակումբ։ Կանոնավոր առաջնությունում մասնակցել է 25 խաղի՝ խփելով 1 գոլ, ինչպես նաև աչքի է ընկել իրացված 11-մետրանոց հարվածով Պրեմիեր լիգա անցնելու համար անցկացված փլեյ օֆֆի՝ իր նախկին «Օրենբուրգ» ակումբի դեմ հանդիպման հետխաղյա 11 մետրանոցների հարվածաշարում։ Հանդիպումն ավարտվել է Խաբարովսկի ակումբի հաղթանակով, և վերջինս իր պատմության մեջ առաջին անգամ անցել է Ռուսաստանի Պրեմիեր լիգա։

2017/18 մրցաշրջանում «ԲՄԱ-Խաբարովսկ» ակումբի կազմում Ռուսաստանի ՖԱԼ առաջնությունում անցկացրել է 3 խաղ՝ դուրս գալով փոխարինման Տուլայի «Արսենալ», Մոսկվայի ԲԿՄԱ և «Լոկոմոտիվ» ակումբների դեմ արտագնա խաղերում, ապա 2017 թվականի օգոստոսի 17-ին տեղափոխվել է Կալինինգրադի «Բալթիկա» ակումբ, որը հանդես էր գալիս ՖԱԼ առաջնությունում։ 2018 թվականի ամռանը տեղափոխվել է «Արարատ-Արմենիա» ակումբ։

Բազմիցս մասնակցել է «Надежда» աշնանային երիտասարդական ավանդական մրցաշարին, որ անցկացվել է 2000-ական թվականին, և որին մասնակցել են երկրորդ դիվիզիոնը բոլոր տարածաշրջանների թիմերը և առաջին դիվիզիոնի հավաքական թիմը մինչև 23 տարեկան խաղացողներով։

Ձեռքբերումներ
-------------

* ՖԱԼ առաջնության հաղթող (անցում Պրեմիեր լիգա) – 2012/13, 2015/16
* Փլեյ օֆֆի խաղերի հաղթող (անցում Պրեմիեր լիգա) – 2016/17
* Ռուսաստանի գավաթի խաղարկության կիսաեզրափակչի մասնակից (սպորտի վարպետ) – 2014/15
* ՖԱԼ գավաթի դափնեկիր (2) – 2013, 2016
* Երկրորդ դիվիզոնի արծաթե մրցանակակիր («Արևելք» տարածաշրջան), անցում առաջին դիվիզոն – 2006
* ՖԱԼ «Надежда» գավաթի խաղարկության լավագույն ռմբարկու – 2005
* Ռուսաստանի երկրորդ դիվիզիոնի ակումբների պատանեկան թիմերի առաաջնության հաղթող – 2003

Անձնական կյանքը
---------------

Առաջին ամուսնությունից (կինը՝ Յանա) ունի որդի` Արտյոմը։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  ««ПРИКАЗ О ПРИСВОЕНИИ СПОРТИВНОГО ЗВАНИЯ „МАСТЕР СПОРТА РОССИИ"»». Արխիվացված է օրիգինալից 2019 թ․ ապրիլի 2-ին. Վերցված է 2019 թ․ ապրիլի 8-ին.
3. 1 2 3 4 5  «Антон Кобялко: Из «КАМАЗа» уходить не собираюсь». Արխիվացված է օրիգինալից 2012 թ․ դեկտեմբերի 21-ին. Վերցված է 2019 թ․ ապրիլի 8-ին.
4. 1 2 3  Антон Кобялко: Я ни о чем не жалею
5. 1 2  «Кобялко Антон — игроки». Արխիվացված է օրիգինալից 2012 թ․ սեպտեմբերի 3-ին. Վերցված է 2019 թ․ ապրիլի 8-ին.
6. ↑  «Игрок ФК КамАЗ Антон Кобялко стал автором лучшего гола-2010». Արխիվացված է օրիգինալից 2018 թ․ մայիսի 5-ին. Վերցված է 2019 թ․ ապրիլի 8-ին.
7. ↑  ««Урал» пополнился нападающим из «КАМАЗа»». Արխիվացված է օրիգինալից 2017 թ․ օգոստոսի 20-ին. Վերցված է 2019 թ․ ապրիլի 8-ին.
8. ↑  Вести-Хабаровск. ФК "СКА-Хабаровск" пополнил нападающий Антон Кобялко ՅուԹյուբում
9. ↑  Интервью с нападающим ФК "Газовик" Антоном Кобялко  ՅուԹյուբում
10. ↑  «Антон Кобялко: «На голы больше не спорю!»». Արխիվացված է օրիգինալից 2018 թ․ փետրվարի 25-ին. Վերցված է 2019 թ․ ապրիլի 8-ին.
11. ↑  «Последний холостяк клуба «Газовик» ищет невесту». Արխիվացված է օրիգինալից 2018 թ․ մայիսի 5-ին. Վերցված է 2019 թ․ ապրիլի 8-ին.

Արտաքին հղումներ
----------------

* Ֆուտբոլիստի էջն «Ուրալ» ակումբի պաշտոնական կայքում
* Պրոֆիլը *transfermarkt.com* կայքում(անգլ.)
* Ֆուտբոլիստի էջը *Sportbox.ru* կայքում
* Ֆուտբոլիստի էջը *FootballFacts.ru* կայքում
* Супер гол Кобялко  ՅուԹյուբում
* Интервью с Антоном Кобялко  ՅուԹյուբում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FootballDatabase.eu · FootballFacts.ru · Soccerway · Sportbox.ru · Transfermarkt (խաղացող) |

 |